Sastan reppu ja tuulenpitävät hanskat.
**Sasta Oy** on Nurmeksessa toimiva ulkoiluvaatteita suunnitteleva, valmistuttava ja markkinoiva yritys. Vuonna 1969 perustettu perheyritys on tunnettu erävaatteistaan, ja sen tärkeimmät vientimaat ovat Pohjoismaat ja Venäjä.

Yrityksen aputoiminimi on vuodesta 1999 ollut Sasta Klub 64 Degrees Northern Latitude eli SASTA 64°N.

Keväällä 2021 perustettu Finlaysonin, Makian ja Vallila Interiorin uusi yhteinen emoyhtiö Manna & Co osti 20 prosenttia Sastan osakekannasta.

Historiaa
---------

Saastamoisten kauppiassuku aloitti liiketoimintansa Nurmeksessa 1930-luvulla, kun Eino Saastamoinen toimi kulkukauppiaana ja myöhemmin torikauppiaana. Toiminta oli kannattavaa, ja sen seurauksena syntyi E. Saastamoisen vaateliike, joka on toiminut muun vaatemyynnin ohella Sasta-tuotteita tehtaanmyymälänä.

Sasta-tuotemerkki syntyi vuonna 1969, kun Urpo Saastamoinen teki eräpuvun vihreästä sarkakankaasta. Sasta tulee nimestä Saastamoinen. Alun perin metsästys- ja ulkoiluvaatteita valmistettiin vaatekaupan myymälärakennuksen yhteydessä, mutta vuonna 1984 Sasta Oy eriytettiin myymäläyhtiöstä. Sasta oli aikoinaan suuri työllistäjä Nurmeksessa, ja parhaimmillaan yrityksellä oli työntekijöitä toista sataa. Suomen tekstiili- ja vaatetusteollisuuden rakennemuutokset sekä 1990-luvun alun lama siirsi ompelutyöt ulkomaille Venäjälle, Viroon ja Liettuaan. Vuonna 2007 Sasta siirsi suurimman osan vientitoiminnoistaan tanskalaiselle kalastusvälinetoimittaja Svendsen Sport AS:lle. Vuonna 2010 Sastan myynnistä noin neljännes tuli vientimarkkinoilta.

### Nimihistoria

Sasta Oy:n aikaisempina päätoiminiminä ovat olleet Eino Saastamoinen lyhyttavara-kauppa 1935–1974, E Saastamoinen 1974–1977, Kommandiittiyhtiö E. Saastamoinen 1977–1984, Sastatuote Ky 1984–1988 ja Sastatuote Oy 1988–1989.

Nykyään*selvennä* E. Saastamoinen Oy:llä on päätoimialanaan vaatteiden yleisvähittäiskauppaa pitävä Sastan tehtaanmyymälä. Sen aikaisempina päätoiminiminä ovat olleet Sastatuote Ky 1984–1984 sekä Kommandiittiyhtiö E. Saastamoinen 1984–1994.

Toiminta
--------

Nykyään*selvennä* yrityksessä työskentelee kymmenisen henkilöä lähinnä myynnissä ja tuotekehittelyssä. Alihankkijayrityksissä Sasta työllistää 40–50 ihmistä.

Vuonna 2010 yrityksen toimitusjohtajana toimiva Jari Saastamoinen on kolmannen polven Saastamoinen, joka toimii yrityksen palveluksessa. Hänen sisarensa Kirsi Kärkkäinen vastaa yrityksen mallistosta ja tuotekehityksestä.

Erä- ja ulkoiluvaatemarkkinoilla Sasta näkee merkittävimpinä kilpailijoinaan muun muassa Haltin, Haglöfsin ja Fjällrävenin, sekä uutena kilpailijana Erätukun.

2010-luvun lopulla Sasta alkoi päästä kansainvälisille markkinoille muun muassa verkkokauppa Zalandon kautta. Kansainvälisessä hipsterikulttuurin edustajiin vetoavassa imagossa korostuvat metsästyksen sijasta autenttisuus ja luonnonläheisyys Fjällrävenin ja yhdysvaltalaisen Filsonin vaatteiden tavoin.

Vuonna 2018 Sasta aloitti yhteistyön jääkiekkoilija Ville Leinon perustaman Billebeino-vaatemerkin kanssa, ensimmäisenä tuotteena kierrätysvillasta valmistettu sarkapusero.

Lähteet
-------

Saarelainen, Tanja: Sasta Oy:n sähköinen liiketoiminta (pdf) (Opinnäytetyö)  26.11.2010. Kuopio:  Savonia-ammattikorkeakoulu. Viitattu 13.2.2011. 

### Viitteet

1. 1 2 3 4  Patentti- ja rekisterihallituksen ja verohallinnon yhteinen yritystietojärjestelmä Patentti- ja rekisterihallitus ja verohallinto. Viitattu 13.2.2011. [vanhentunut linkki]
2. 1 2 3 4 5 6 7  Saarelainen s. 15
3. ↑  Paluu juurille ja muotitietoiset kaupunkilaiset pelastivat erävaatemerkin – Toimitusjohtaja: "Emme tule koskaan tekemään muotivaatteita", Yle 24.10.2018
4. 1 2 3 4  Finder yritystieto Fonecta Oy. Viitattu 13.2.2011.
5. ↑  Saarelainen s. 13
6. ↑  Sasta avustaa lähetystyötä nettivideon välityksellä  28.9.2009. YLE. Viitattu 13.2.2011. [vanhentunut linkki]
7. ↑  Santaharju, Teija: Finlayson, Vallila ja Makia kokoavat voimansa – design-alan tuorein nimi on Manna & Co *yle.fi*.  25.5.2021. Viitattu 25.5.2021.
8. ↑  Saarelainen s. 14 ja 15
9. ↑  Leppänen, Timo: *Merkilliset nimet. Tarinoita yritysten ja tuotteiden nimistä*. Helsinki: Suomalaisen Kirjallisuuden Seura, 2016. ISBN 978-952-222-720-1.
10. ↑  Yritysesittely E. Saastamoinen Oy. Viitattu 13.2.2011. [vanhentunut linkki]
11. ↑  Saarelainen s. 7 ja 8
12. ↑  Saarelainen s. 17
13. ↑  Yrityshaku: Sasta Oy Kauppalehti. Viitattu 13.2.2011.
14. ↑  Yrityshaku: E. Saastamoinen Oy Kauppalehti. Viitattu 13.2.2011.
15. ↑  Sasta porskuttaa taantumasta huolimatta  2.9.2009. YLE. Viitattu 13.2.2011. [vanhentunut linkki]
16. ↑  Haaksluoto, Milja: Pappamerkistä tuli muodikas – maailmalla hipsterit haluavat metsävaatteita Pohjois-Karjalasta *Iltalehti*.  4.3.2018. Viitattu 10.11.2018.
17. ↑  Uusitupa, Ismo: Tiiliskivilogo vilisee vaatteissa yhä laajemmin – pääsuunnittelija on entinen jääkiekkoilija Ville Leino, jolle NHL-seura maksaa yhä miljoonia euroja *Helsingin Sanomat*.  2.10.2018. Viitattu 3.10.2018.

Aiheesta muualla
----------------

* Sastan kotisivut
* Uusitalo, Niina: Kaukoitä vaatii vaatteiden tuottajalta volyymia  16.7.2004. Taloussanomat. Viitattu 13.2.2011.